text: Daisy Nielsen og fire andre amatører har fået adgang til Nykredit Masters via wild cards og har dermed fået en stor chance for ikke alene at prøve kræfter med de professionelle stjerner, men også for at vise sponsorer, presse og publikum, hvad de kan. Den kun 14-årige Daisy Nielsen er datter af tidligere speedway-kører Hans Nielsen. Hun spås en stor international karriere og er af Ryder Cup-arrangørerne blevet håndplukket som én af seks europæere, der skal spille Junior Ryder Cup forud for den "rigtige" Ryder Cup i USA senere på måneden.
summary: Når Nykredit Masters går løs på fredag i Simon's Golf Club, er nordjyske Daisy Nielsen med i det stjernespækkede turneringsfelt med Annika Sörenstam i spidsen.